ढाल, तलवार और फरसा पास के हथियार हैं, जिन्हें शस्त्र कहते हैं| इनसे पास स्थित शत्रुओं से लोहा लिया जा सकता है| अपने अन्दर के मोह, महत्त्वाकांक्षा और कंजूसी के लिए यह शस्त्र उपयुक्त हैं| पर दूर के शत्रुओं के लिए जिन हथियारों का प्रयोग किया जाता है, उन्हें अस्त्र कहते हैं| शक्ति ऐसा ही एक दिव्यास्त्र है: भगवान राम बुद्धि को दिव्यास्त्र बताते हैं और विज्ञान को दिव्यास्त्रों को चलाने वाला मज़बूत धनुष| यहाँ विज्ञान शब्द का प्रयोग बहुत महत्त्वपूर्ण है| विज्ञान का सरल अर्थ है कि हर बात में तर्क या logic की खोज करना और तर्कहीन बातों को नकार देना| अगर आपने किसी भी बात में पूछा है “ऐसा क्यों?” तो मुबारक हो! आप वैज्ञानिक हैं! इसके लिए science की डिग्री की आवश्यकता नहीं है| डिग्री लेकर भी कुछ लोग वैज्ञानिक नहीं हो पाते|